**Ministru kabineta noteikumu**

**„Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts „Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profes­ionālās kompetences pilnveidi" īstenošanas noteikumi” (turpmāk – noteikumu projekts) ir izstrādāts, pamatojoties uz:   * Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu. * Eiropas Savienības fondu un Kohēzijas politikas 2014.-2020.gada plānošanas perioda darbības programmas "Izaugsme un nodarbinātība", kas apstiprināta Eiropas Komisijā 2014.gada 11.novembrī, mērķiem; * Ministru Prezidenta 2014.gada 21.jūlija rezolūciju Nr.12/2014-JUR-151., kura nosaka līdz 2017.gada 1.decembrim atbilstoši kompetencei sagatavot un noteiktā kārtībā iesniegt Ministru kabinetā specifiskā atbalsta mērķa īstenošanas noteikumus. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisijas ieteikums (2015/263/EK) par Latvijas 2015.gada valsts reformu programmu un, ar ko sniedz Eiropas Savienības (turpmāk – ES) Padomes atzinumu par Latvijas 2015.gada stabilitātes programmu, paredz uzlabot profesionālo izglītību un apmācību, paātrināt izglītības programmu reformu un palielināt mācekļa darba piedāvājumu.  Profesionālajā izglītībā demogrāfisko un jauniešu nodarbinātības procesu kontekstā aktuāla ir efektīvas profesionālās izglītības iestāžu pārvaldības nodrošināšana, tajā skaitā attīstot stratēģisko partnerību ar nozaru pārstāvjiem skolas pārvaldībā. Daudzi profesionālās izglītības jautājumi efektīvāk risināmi ciešā sadarbībā ar darba devējiem un reģionālajiem sadarbības partneriem. Būtiski pieaug pašvaldības loma profesionālās izglītības iestāžu darbības efektīvai nodrošināšanai racionālas līdzekļu izmantošanas un vietējo ekonomisko un nodarbinātības procesu kontekstā.  Lai nodrošinātu iedzīvotāju prasmju atbilstību darba tirgus prasībām, ir nepieciešams stiprināt profesionālās izglītības iestāžu kapacitāti darbam ar pieaugušajiem un sadarbību ar darba devējiem profesionālās izglītības pārvaldībā un izglītības programmu īstenošanā, tajā skaitā paplašinot pieaugušo izglītības programmu piedāvājumu.  2015. gada 15. maijā spēkā ir stājušies grozījumi *Profesionālās izglītības likumā*, kas paredz, ka valsts un pašvaldību dibinātajās profesionālās izglītības iestādēs tiek izveidotas koleģiālas padomdevēja institūcijas – konventi, kuru mērķis ir veicināt profesionālās izglītības iestāžu attīstību atbilstoši darba tirgus prasībām. Sekmīgai pārvaldības izmaiņu ieviešanai nepieciešams sniegt atbalstu iesaistītajām pusēm, tajā skaitā stiprinot nozaru pārstāvju kapacitāti darbam profesionālās izglītības iestāžu pārvaldībā, iesaistoties mācību satura novērtējumā, prakšu organizēšanā un mācību procesa pārvaldībā.  Mainīgās darba tirgus prasības, tehnoloģiju attīstība un profesionālās izglītības mācību satura pilnveide nosaka nepieciešamību attīstīt profesionālajā izglītībā iesaistīto pedagogu un prakšu vadītāju kompetences. Ņemot vērā, ka liela daļa profesionālajā izglītībā iesaistīto pedagogu ir vecāki par 50 gadiem, tādējādi nepieciešams uzlabot arī pedagogu vecuma struktūru, atbalstot jaunu pedagogu piesaisti.  Izglītības attīstības pamatnostādnēs 2014.-2020.gadam , kas apstiprinātas Saeimā 2014.gada 22.maijā, uzsvērts, ka pedagogu profesionālās pilnveides sekmēšana ir viens no profesionālās izglītības izaicinājumiem. Līdz ar jauna mācību satura ieviešanu nepieciešams nodrošināt pedagogu profesionālās kompetences pilnveidi, kā arī uzlabot profesionālo mācību priekšmetu pedagogu mūžizglītības kompetences (svešvalodu, informācijas un komunikāciju tehnoloģiju prasmes) un profesionālās kompetences (uzņēmējspējas, finanšu pratību, līdera spējas, radošumu, prasmes darbam ar izglītojamajiem, kam ir dažāds spēju un prasmju līmenis). Nepieciešams pilnveidot pedagogu un prakses vadītāju praktiskās iemaņas darbavietā.  Pedagogu skaits profesionālās izglītības iestādēs Latvijā 2014./2015.m.g. sākumā bija 4040 (gan vispārējo priekšmetu pedagogi, gan profesionālo priekšmetu pedagogi), no kuriem šobrīd pamatdarbā profesionālās izglītības iestādēs ir 2567 pedagogi. Pēdējo astoņu gadu griezumā pedagogu skaits ir samazinājies par aptuveni 797 pedagogiem. Profesionālās izglītības iestādēs un vidējās izglītības iestādēs uz 2014. gada 1. oktobri bija 197 direktori un direktora vietnieki. Profesionālās izglītības iestādēs visā Latvijā, vērtējot pēc pedagogu vecuma, dominē pedagogi vecumā no 50-59 gadiem, kas ir aptuveni 24procenti no visu pedagogu skaita. Līdzīgās skaitliskās proporcijās ir pedagogi vecumā no 40-49 gadiem, kā arī vecumā no 60 un vairāk gadiem, veidojot atbilstoši 15 procentus un 10 procentus no kopējā pedagogu skaita. Vismazākais ir jaunu pedagogu īpatsvars. Pedagogi, kas jaunāki par 24 gadiem, ir vien 52, bet pedagogi vecumā no 25-29 gadiem ir 165. Latvijā profesionālās izglītības iestādēs 89 procentu pedagogu un 73procentu direktoru ir sievietes.  8.5.3. specifiskā atbalsta mērķa (turpmāk – specifiskais atbalsts) projekta ietvaros plānota šādu atbalstāmo aktivitāšu īstenošana:   1. atbalsta pasākumi izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, efektīvas pārvaldības principu īstenošanai:    * atbalsts izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, attīstības stratēģiju aktualizācijā un ar to saistīto cilvēkresursu attīstības plāna izstrādē;    * izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, direktoru, to vietnieku u.c. administrācijas pārstāvju, un Konventa pārstāvju profesionālās pilnveides pasākumi, tajā skaitā cilvēkresursu un stratēģiskajā plānošanā, pieaugušo izglītībā, sadarbības ar darba devējiem veicināšanā, administratīvo un vadības kompetenču pilnveidē un digitālajā pratībā; 2. profesionālajā izglītībā iesaistīto pedagogu, prakses vadītāju un amata meistaru, darba vidē balstīto mācību vadītāju un administrācijas pārstāvju vispārējo pamatprasmju un profesionālo prasmju pilnveide, tajā skaitā pedagoģiskās kompetences attīstīšana; 3. atbalsta pasākumi mentoringa procesam, nodrošinot profesionālajā izglītībā iesaistīto pedagogu, iestāžu direktoru, to vietnieku u.c. administrācijas pārstāvju, prakses vadītāju, darba vidē balstītu mācību vadītāju un amata meistaru profesionālo pilnveidi stažēšanās pasākumos uzņēmumos un organizācijās Latvijā un citās Eiropas Savienības dalībvalstīs, kā arī jauno pedagogu pedagoģijas un vadības prasmju praktiskajā izmantošanā; 4. atbalsta pasākumi nozaru pārstāvjiem kapacitātes celšanai profesionālās izglītības kvalitātes novērtēšanā un eksaminācijā.   Specifiskā atbalsta ieviešanai plānotais kopējais attiecināmais finansējums ir 6 490 095 *euro*, tai skaitā Eiropas Sociālā fonda finansējums 5 516 580 *euro* un valsts budžeta līdzfinansējums 973 515 *euro*. Specifiskais atbalsts īstenots ierobežotas atlases veidā par visu specifiskajam atbalstam pieejamo finansējumu. Projekta uzsākšana paredzēta, sākot ar šo noteikumu spēkā stāšanās dienu, un to plānots īstenot līdz 2022.gada 31.decembrim. Specifisko atbalstu īstenos valsts pārvaldes iestāde, kas ir atbildīga par profesionālās izglītības satura izstrādi un pārraudzību, kā arī vienotu profesionālās izglītības valsts pārbaudījumu satura izstrādi – Valsts izglītības satura centrs (turpmāk – VISC). Projekta īstenošanā kā sadarbības partnerus plānots iesaistīt:   1. izglītības iestādes, kas īsteno sākotnējās profesionālās izglītības programmas (prioritāri Profesionālās izglītības kompetences centri, ņemot vērā, ka tie veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkcijas, un koledžas); 2. Izglītības kvalitātes valsts dienestu.   Noteikumu projekts izstrādāts, lai noteiktu kārtību, kādā īsteno specifisko atbalstu, tam pieejamo finansējumu, prasības Eiropas Sociālā fonda projekta iesniedzējam un projekta sadarbības partneriem, atbalstāmo darbību un izmaksu attiecināmības nosacījumus, kā arī specifiskā atbalsta īstenošanas nosacījumus. |
| 3. Projekta izstrādē iesaistītās institūcijas | Specifiskā atbalsta ieviešanas nosacījumu, tai skaitā projektu iesniegumu vērtēšanas kritēriju un noteikumu projekta izstrādei izveidota darba grupa (Izglītības un zinātnes ministrijas 2014. gada 4. novembra rīkojums Nr. 481 „Par darba grupas izveidi”), kuras sastāvā iekļauti Izglītības un zinātnes ministrijas, VISC, Latvijas Nacionālā kultūras centra un Latvijas Darba devēju konfederācijas pārstāvji, kā arī pēc nepieciešamības tika pieaicināti Valsts izglītības attīstības aģentūras un Latvijas Brīvo arodbiedrību savienības speciālisti un eksperti.  Sabiedrība līdzdarboties noteikumu projekta izstrādē tika aicināta, ievietojot informāciju par noteikumu projekta izstrādi tīmekļa vietnē [www.izm.gov.lv](http://www.izm.gov.lv). |
| 4. Cita informācija | Specifiskā atbalsta projektu iesniegumu vērtēšanas kritēriji apstiprināti Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas rakstiskajā procedūrā, 2016.gada 8.martā, lēmums nr.L-2016/09. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Specifiskā atbalsta mērķa grupa ir izglītības iestāžu, kas īsteno sākotnējās profesionālās izglītības, kā arī profesionālās tālākizglītības un profesionālās ievirzes izglītības programmas, pedagogi, prakses vadītāji, amata meistari, administrācija, nozaru pārstāvji, darba vidē balstītu mācību vadītāji. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz makroekonomisko vidi Pasākuma ietvaros plānotās aktivitātes makroekonomisko vidi tieši neietekmē. Aktivitātes vērstas uz profesionālās izglītības kvalitātes uzlabošanu, kas sniedz netiešu pozitīvu ietekmi uz makroekonomisko vidi, nodrošinot uzņēmumus ar kvalificētākiem speciālistiem. Profesionālās izglītības kvalitātes paaugstināšanās uzlabos arī nodarbinātības rādītājus, kas nozīmē, ka profesionālo izglītību ieguvušie būs veiksmīgāki darba tirgū, līdz ar to palielināsies ekonomiski aktīvo iedzīvotāju īpatsvars, tādējādi palielināsies nodokļu maksātāju skaits un nodokļu ieņēmumu apjoms, bet samazināsies bezdarbnieku pārkvalifikācijai un sociālā atbalsta sniegšanai nepieciešamie valsts budžeta izdevumi. Ietekme uz uzņēmējdarbības vidi Pasākuma īstenošana netiešā veidā pozitīvi ietekmēs uzņēmējdarbības vidi, jo cilvēkresursu kvalitāte un uzņēmējspēju līmenis ir viens no uzņēmējdarbības attīstību ietekmējošiem faktoriem. Ietekme uz administratīvajām procedūrām un to izmaksām Sabiedrības grupām un institūcijām specifiskā atbalsta ietvaros plānotais tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekta ietvaros projekta iesniedzējs sagatavo un iesniedz projekta iesniegumu, kā arī savā tīmekļa vietnē vismaz reizi trijos mēnešos aktualizē informāciju par projektu, savukārt sadarbības iestāde iesniedz atbildīgajā iestādē saskaņošanai finansējuma saņēmēja iesniegtos grozījumus, kas skar būtiskus projekta īstenošanas jautājumus. Minētā iesniedzamā informācija ir identiska ar Eiropas Savienības struktūrfondu 2007.–2013. gada plānošanas periodā prasīto iesniedzamo informāciju, kas izriet no normatīvajos aktos noteiktā, līdz ar to administratīvā sloga monetārais novērtējums nav jāveic.  Finansējuma saņēmēja izmaksas par noteikumu projekta 27.punktā noteikto informācijas sagatavošanu un ievietošanu tīmekļa vietnē = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļa vietnē)\*informācijas sagatavošanas un ievietošanas tīmekļa vietnē biežums gadā: (6,77\*4)\*4=108,32 *euro*. |
| 4. | Cita informācija | Specifiskais atbalsts atstāj netiešu pozitīvu ietekmi uz uzņēmējdarbības vidi, jo cilvēkresursu kvalitāte un uzņēmējspēju līmenis ir viens no uzņēmējdarbības attīstību ietekmējošiem faktoriem.  Specifiskais atbalsts netiešā veidā pozitīvi ietekmēs sociālo vidi. Profesionālās izglītības kvalitātes uzlabošanās dos arī sociālos ieguvumus – kultūras līmeņa attīstību, sociālo saliedētību, drošāku sabiedrisko vidi, augstāku tehnoloģisko adaptāciju, augstāku atbildību par jaunāko paaudzi u.tml.  Tāpat specifiskajam atbalstam ir netieša ietekme uz horizontālo principu “Vienlīdzīgas iespējas”, jo aprobācijā iesaistītā mērķgrupa aprobēs programmas, kurās ir integrēti vienlīdzīgu iespēju jautājumi. Mācību un informēšanas pasākumi tiks īstenoti pielāgotās telpās personām ar invaliditāti, nodrošinot nepieciešamo aprīkojumu iekļūšanai telpās un pielāgotas informācijas tehnoloģijas, ja tas ir nepieciešams.  Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, nediskriminācija vecuma dēļ un etniskā piederība) ievērošanu.  Netiešu pozitīvu ietekmi var sniegt plānotās mācības ilgtspējīgas ekonomikas un vispārējo inovāciju jomās. Zināšanu tālāk nodošanas ceļā izglītojamiem var būt pozitīva ietekme, nodrošinot izglītojamiem zināšanas par ilgtspējīgas attīstības principu nozīmi, tādejādi ietekmējot to vides apziņas līmeni, kas var rezultēties ar izglītojamo videi draudzīgu rīcību ikdienā.  Nav plānots, ka specifiskā atbalsta īstenošana ietekmēs spēkā esošo tiesību normu sistēmu un Latvijas Republikas starptautiskās saistības. Tai nebūs ietekme uz pārvaldes iestāžu funkcijām un cilvēkresursiem, un uz valsts un pašvaldību informācijas sistēmām.  Projektā paredzētās specifiskās darbības veicinās horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.** | **2018.** | **2019.** | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 361 496 | 465 991 | 1 202 996 | 1 203 014 |
| 1.1. valsts pamatbudžets | 0 | 361 496 | 465 991 | 1 202 996 | 1 203 014 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 425 289 | 548 225 | 1 415 289 | 1 415 311 |
| 2.1. valsts pamatbudžets | 0 | 425 289 | 548 225 | 1 415 289 | 1 415 311 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 63 793 | -82 234 | -212 293 | -212 297 |
| 3.1. valsts pamatbudžets | 0 | -63 793 | -82 234 | -212 293 | -212 297 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 63 793 | 82 234 | 212 293 | 212 297 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | * + - specifiskā atbalsta pieejamais kopējais attiecināmais finansējums vienošanās par projekta īstenošanu slēgšanai ir 6 086 507 *euro*, tai skaitā Eiropas Sociālā fonda finansējums  5 173 530 *euro* un valsts budžeta līdzfinansējums 912 977 *euro*. Eiropas Sociālā fonda finansējums ir 85 procentu apmērā no projekta attiecināmajām izmaksām.     - Specifiskā atbalsta ietvaros sasniedzamais finanšu rādītāja apmērs (snieguma ietvara mērķis) 2018.gadā kopā ar nacionālo finansējumu ir 973 514 *euro*.     - No 2019. gada 1. janvāra atbildīgā iestāde pēc Eiropas Komisijas lēmuma var ierosināt palielināt specifiskā atbalsta projektā noteikto attiecināmo izmaksu kopsummu līdz 6 490 095 *euro*, attiecīgi palielinot Eiropas Sociālā fonda finansējuma daļu par specifiskajam atbalstam noteiktās finanšu rezerves apmēru, kas sastāda 343 050 *euro.*   Izdevumu aprēķins pa gadiem (*euro*):  1)   |  |  |  |  | | --- | --- | --- | --- | | **Gads** | **ESF** | **Līdzfinansējums** | **Kopā** | | 2016. | 361 496 | 63 793 | 425 289 | | 2017. | 465 991 | 82 234 | 548 225 | | 2018. | 1 202 996 | 212 293 | 1 415 289 | | 2019. | 1 203 014 | 212 297 | 1 415 311 | | 2020. | 1 202 996 | 212 293 | 1 415 289 | | 2021. | 718 593 | 126 810 | 845 403 | | 2022. | 361 494 | 63 795 | 425 289 |   2)administratīvās izmaksas tiek plānotas kā viena izmaksu pozīcija un nepārsniedz 15 procentus no personāla izmaksām. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc specifiskā atbalsta projekta apstiprināšanas. Nepieciešamais finansējums specifiskā atbalsta īstenošanai tiks pieprasīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Ministru kabineta sēdes protokollēmuma projekta otrajā punktā paredzēts, ka, līdz SAM projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā, atļaut Izglītības un zinātnes ministrijai (Valsts izglītības satura centram) nepieciešamo finansējumu, kas kopsummā nepārsniedz 21 860 *euro* 2016.gadā, projekta attiecināmo izmaksu segšanai finansēt no valsts pamatbudžeta apakšprogrammas 42.01.00 “Iestāžu darbības nodrošināšana”, neietekmēs Valsts izglītības satura centra pamatfunkciju īstenošanu. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | | Eiropas Parlamenta un Padomes regula (ES) Regula1303/2013.  Eiropas Parlamenta un Padomes 2013.gada 17.decembra regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006. | | | | |
| 2. | Citas starptautiskās saistības | | | Noteikumu projekts šo jomu neskar. | | | | |
| 3. | Cita informācija | | | Saskaņā ar darbības programmā "Izaugsme un nodarbinātība" minēto specifiskā atbalsta ietvaros koordinācija ar ES stratēģiju Baltijas jūras reģionam nav paredzēta. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.  Eiropas Parlamenta un Padomes 2013.gada 17.decembra regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006. | | | | | | |
| A | | B | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Nr.1303/2013  XII pielikuma 2.2.apakšpukts | | Noteikumu projekta 31. punkts. | | | | Tiek ieviesta pilnībā.  Atbildīgā institūcija – VISC (finansējuma saņēmējs). | | Netiek paredzētas stingrākas prasības. |
| Eiropas Parlamenta un Padomes Nr.1304/2013 5.pants un 1.pielikums | | Noteikumu projekta 28. punkts. | | | | Tiek ieviesta pilnībā.  Atbildīgā institūcija – VISC (finansējuma saņēmējs). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | | |
| Cita informācija | | Nav. | | | | | | |
|  | | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | | |
| A | | | B | | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | | |
| Cita informācija | | | Nav. | | | | | |
|  | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Noteikumu projekts izsludināts Valsts sekretāru sanāksmē **2015. gada 13. augustā (VSS-849, protokols Nr.31 5.§).** Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par apakškomitejā iesniegtajiem projektu iesniegumu vērtēšanas kritērijiem un noteikumu projektu, kā arī par Valsts sekretāru sanāksmē izsludināto noteikumu projektu. | | | | |
| 2. | Sabiedrības līdzdalība projekta izstrādē | | | | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu [pasts@izm.gov.lv](mailto:pasts@izm.gov.lv) vai sniedzot viedokli klātienē. | | | | |
| 3. | Sabiedrības līdzdalības rezultāti | | | | Līdz šim saņemtie ierosinājumi ir ņemti vērā, izstrādājot noteikumu projektu. | | | | |
| 4. | Cita informācija | | | | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fonda atbildīgās iestādes funkcijas pilda Izglītības un zinātnes ministrija, sadarbības iestādes funkcijas pilda Centrālā finanšu un līgumu aģentūra. Eiropas Savienības fondu finansējuma saņēmējs ir VISC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Īstenojot specifisko atbalstu, tiks piesaistīti papildu cilvēkresursi, kā arī tiks stiprināta VISC kapacitāte.  Projekta izpildes vajadzībām jaunradītās darba vietas būs terminētas, tās tiks izveidotas uz projekta īstenošanas laiku un pēc projekta īstenošanas noslēguma tās neatstās ietekmi uz valsts budžeta līdzekļiem. |
| 3. | Cita informācija | Nav. |

Izglītības un zinātnes ministrs K.Šadurskis

Vīzē:

Izglītības un zinātnes ministrijas

valsts sekretāre L.Lejiņa

14.04.2016. 08:32

3099

M.Reča

Izglītības un zinātnes ministrijas  
Struktūrfondu departamenta  
vecākā referente

mara.reca@izm.gov.lv  
67047873